**Πρόγραμμα:**

**«Λέω ΟΧΙ στο τσιγάρο: ενημερώνομαι – ερευνώ- επιλέγω»**

Σε συνεργασία με το Πρόγραμμα **«Ενέργειες ενημέρωσης και υποστήριξης για την οργάνωση και υλοποίηση προγράμματος αγωγής υγείας για το κάπνισμα στα σχολεία»** του Επιχειρησιακού Πρόγραμματος «Ανάπτυξη Ανθρώπινου δυναμικού – ΕΣΠΑ» που υλοποιείται από το Ίδρυμα Ιατροβιολογικών Ερευνών της Ακαδημίας Αθηνών με την έγκριση και την υποστήριξη του Υπουργείου Παιδείας και Θρησκευμάτων και την συνεργασία του Υπουργείου Υγείας, το 2ο Γυμνάσιο Χαλάστρας υλοποίησε το Πρόγραμμα:

«Λέω ΟΧΙ στο τσιγάρο: ενημερώνομαι – ερευνώ- επιλέγω»

για το έτος 2014-2015.

**Σκοπός** του προγράμματος ήταν η υιοθέτηση υγιεινών συμπεριφορών από τους μαθητές/τριες μέσα από την Ενεργητική και Βιωματική Μάθηση σε θέματα που σχετίζονται με το κάπνισμα και τις βλαβερές επιπτώσεις του.

**Στόχοι**

Στόχοι του προγράμματος ήταν οι μαθητές και οι μαθήτριες:

* Να αναπτύξουν την αυτοεκτίμηση, την επικοινωνία, την υπευθυνότητα, την αυτοπεποίθηση και γενικά τις ατομικές και κοινωνικές δεξιότητές τους.
* Να ερευνήσουν την προέλευση και χημική σύσταση του καπνού (νικοτίνη, πίσσα, κ.ά.) και να κατανοήσουν τις επιδράσεις του στον οργανισμό (εξάρτηση).
* Να κατανοήσουν ότι το κάπνισμα αποτελεί σημαντικό παράγοντα κινδύνου για σοβαρές νοσολογικές καταστάσεις (π.χ. καρκίνο, καρδιαγγειακές παθήσεις, βρογχίτιδα, Χρόνια Αποφρακτική Πνευμονοπάθεια κ.ά.).
* Να κατανοήσουν ότι το κάπνισμα επηρεάζει αρνητικά την αντοχή στη φυσική άσκηση και γενικά στον αθλητισμό.
* Να αναγνωρίσουν τη δύναμη και το ρόλο της διαφήμισης στη χρήση καπνού, αναπτύσσοντας κριτική σκέψη ώστε να αντιστέκονται στις πιέσεις.
* Να αναγνωρίσουν τη δύναμη και το ρόλο της διαφήμισης στη χρήση καπνού μέσω του κινηματογράφου, αναπτύσσοντας κριτική σκέψη ώστε να αντιστέκονται στις πιέσεις.
* Να κατανοήσουν τη σχέση της χρήσης καπνού με την οικονομία σε ατομικό, οικογενειακό και εθνικό επίπεδο (ατομικό και οικογενειακό κόστος, τιμή, φόροι, καλλιέργεια, επαγγέλματα, κ.ά.).
* Να κατανοήσουν το οικονομικό κόστος σε ατομικό, οικογενειακό και εθνικό επίπεδο λόγω νοσηλείας ή και θανάτου από νοσήματα που σχετίζονται με το κάπνισμα.

**Τελικά αποτελέσματα**

Κατά τη διάρκεια του προγράμματος οι μαθητές της Γ΄ τάξης παρήγαγαν:

* Power point με αντικαπνιστικές διαφημίσεις.
* Power point με στοιχεία για τη σχέση κινηματογράφου και καπνίσματος.
* Συνέλεξαν τραγούδια που αναφέρονται στο *τσιγάρο*.
* Κατασκεύασαν έργο με αντικαπνιστικό μήνυμα. Η δράση τους μαγνητοσκοπήθηκε και καταγράφηκε σε dvd.

Το πρόγραμμα συνεχίστηκε και την επόμενη χρονιά, 2015-2016, με τους μαθητές της Α΄ τάξης. Το τελικό προϊόν τους υπήρξε η κατασκευή ενός παιχνιδιού με θέμα το κάπνισμα, το «Αντικαπνιστικό φιδάκι».